
ועדת הפנים ואיכות הסביבה

12 ביולי 2006

הכנסת השבע-עשרה






נוסח לא מתוקן

מושב ראשון
פרוטוקול מס' 32

מישיבת ועדת הפנים ואיכות הסביבה

יום רביעי, ט"ז בתמוז התשס"ו, (12 ביולי 2006), שעה 13:30

סדר היום:
צו הכניסה לישראל (פטור תושבי רצועת עזה) (הוראת שעה) (תיקון), התשס"ו-2006 - תיקון טעות
נכחו:
חברי הוועדה:

גאלב מג'אדלה  -  היו"ר

מוזמנים:
ייעוץ משפטי:
מירי פרנקל-שור

מנהלת הוועדה:
יפה שפירא

רשמת פרלמנטרית:


אסתר מימון

צו הכניסה לישראל (פטור תושבי רצועת עזה) (הוראת שעה) (תיקון), התשס"ו-2006 - 

תיקון טעות

היו"ר גאלב מג'אדלה:

אני מבקש לפתוח את ישיבת ועדת הפנים.

מירי פרנקל שור:
אדוני היושב-ראש, התקיימה ישיבה בנושא צו הכניסה לישראל (פטור תושבי רצועת עזה) (הוראת שעה) (תיקון), התשס"ה-2005. הצו היה בתוקף עד 31 במרץ 2006, ותוקפו לאור הוראות סעיף 38 לחוק-יסוד: הכנסת הוארך עד ה-16 ביולי, ומונחת על שולחן ועדת הפנים בקשה של משרד הפנים צו הכניסה לישראל (פטור תושבי רצועת עזה) (הוראת שעה) (תיקון), התשס"ו-2006.


ישיבה בנושא התקיימה הבוקר, והוועדה הצביעה על אישור הצו לשישה חודשים, בעוד הממשלה ביקשה אישור הצו לשנה.

גאלב מג'אדלה:

 הממשלה ביקשה להתייעץ עם הוועדה.

מירי פרנקל שור:

חברי הכנסת, למיטב הבנתי, היו תחת הרושם שההצעה שעמדה להצבעה היתה "לאישור" ולא להתייעצות, ביקשתי לכנס את הוועדה להבהיר את הדברים שהצו מובא להתייעצות בוועדת הפנים ולא לאישור ועדת הפנים של הכנסת. סברתי שנכון יהיה לכנס את הוועדה פעם נוספת, על פי סעיף 17(ב) לחוק הכניסה לישראל, תשי"ב-1952, שר הפנים רשאי, בהתייעצות עם ועדת הפנים של הכנסת, בצו שיפורסם ברשומות לפטור סוגי אנשים נוספים הוראות חוק זה, כולן או מקצתן, כליל או בסייגים". השר אמור להתייעץ עם הוועדה, והצו כאמור לא יובא לאישור הוועדה. על מת למנוע תקלות סברתי שיש לכנס את הוועדה שנית.

גאלב מג'אדלה:

 השר מבקש להתייעץ עם הוועדה על הארכת תוקף הצו לשנה, לא זקוק לאישור, כך שלוועדה אין סמכות לקצר את התקופה.

מירי פרנקל שור:

הוועדה יכולה להמליץ בפני השר על שישה חודשים ולא על שנה.

גאלב מג'אדלה:

 נחזור על עמדתנו מהבוקר, במקום לאשר לחצי שנה את הצו, אנחנו ממליצים, בהתייעצות של השר איתנו, להאריך את תוקף הצו בחצי שנה. זו עמדתנו בהתייעצות.

מירי פרנקל שור:

הנימוקים אותם נימוקים.

גאלב מג'אדלה:

 אנחנו נאשר את ההתייעצות. הוועדה מאשרת פה אחד ללא מתנגדים, ללא נמנעים. 

הישיבה ננעלה בשעה 14:00

